[{"text_idx": "#000000", "text": "Kirol hitzordu ugari izango dira asteburuan"}, {"text_idx": "#000002", "text": "Futbolak irekiko du asteburuko jardunaldia. Zaleek bi partidu izango dituzte ikusgai larunbat arratsaldean Mojategin. Mondrak arratsaldeko 16:30ean Ordizia aurka jokatuko du, bigarren txandako lehen partidua. Garaipena lortu ezkero Mondrak beste pauso bat emango du sailkapeneko beheko aldetik irteteko."}, {"text_idx": "#000003", "text": "Ondoren Leintz Arizmendi lehiatuko da, hain zuzen, arratsaldeko 18:30ean. Andoni Ezkurraren talderi irabaztea oso zaila da, eta euren lidergoa horrela erakusten du. Oraingoan Ostadar taldearen aurka jokatuko dute garaipen berri bat eskuratzeko asmoarekin."}, {"text_idx": "#000004", "text": "Igandean berriz, beste bi partidu izango dira. Etxean Ford Mugarrik goizeko 11:30tik aurrera Ugeraga taldea hartuko du Iturripeko kiroldegian. Hondarribia Ilcapo taldearen aurka galdu ondoren, arrasatearrak garaipenaren ibilbidera bueltatzeko asmoarekin irtengo dira kantxara."}]